ธปท.คาดวิกฤติกรีซส่งผลตลาดเงินผันผวนระยะสั้น-ไม่กระทบศก.ไทยรุนแรง
ธปท.คาดวิกฤติกรีซส่งผลตลาดเงินผันผวนระยะสั้น-ไม่กระทบศก.ไทยรุนแรง
6 ก.ค. 2558

นางผ่องเพ็ญ เรืองวีรยุทธ รองผู้ว่าการ ด้านเสถียรภาพการเงิน ธนาคารแห่งประเทศไทย(ธปท.) กล่าวถึงผลกระทบหลังจากที่กรีซลงประชามติไม่ยอมรับเงื่อนไขของกลุ่มเจ้าหนี้ว่า อาจส่งผลกระทบต่อตลาดเงินให้มีความผันผวนในระยะสั้น แต่เชื่อว่าไม่มีผลกระทบต่อเศรษฐกิจไทยรุนแรง
ขณะที่ผลกระทบโดยรวมต่อไทยในเบื้องต้นจะไม่รุนแรงมากนัก เนื่องจากไทยมีความเชื่อมโยงกับกรีซค่อนข้างต่ำ ทั้งในส่วนของภาคการเงินและการค้า และแม้จะมีผลกระทบทางอ้อมบ้าง แต่คาดว่าอยู่ในวงจำกัด